**Denumirea funcției publice vacante:** consultant superior/consultantă superioară al/a Direcției finanțele în sănătate și protecție socială în cadrul Direcției generale politici bugetare sectoriale (finanțele în sănătate) - 1 funcție temporar vacantă.

**Scopul general al funcției:**

Asigurarea implementării politicilor publice eficiente în domeniul cheltuielilor bugetare în sectorul sănătății.

**Sarcinile de bază ale funcției:**

1. Elaborarea, aprobarea și modificarea fondurilor asigurării obligatorii de asistență medicală precum și partea ce ține de stabilirea relațiilor bugetului de stat cu bugetele locale pe sănătate;

2. Elaborarea CBTM în partea ce ține de fondurile asigurărilor obligatorii de asistență medicală, Programele naționale de sănătate și bugetele locale;

3. Avizarea proiectelor de acte normative în sănătate;

4. Monitorizarea executării fondurilor asigurărilor obligatorii de asistență medicală, programelor naționale de sănătate și bugetelor locale;

5. Examinarea petițiilor și adresărilor ce țin de sectorul patronat.

**Cerințe specifice:**

1. Studii: superioare, absolvite cu diplomă de licență sau echivalente în domeniul economiei / finanțe.

2. Experiență profesională: 1 an în domeniul finanțe/economie.

3. Cunoașterealegislației în domeniu.

4. Cunoștințe de operare la calculator: Word, Excel, PowerPoint, Internet.

5. Cunoașterea limbii engleze la nivel B1 (citit/scris/vorbit). Cunoașterea unei alte limbi de circulație internațională este un avantaj.

6. Abilități: profesionalism, receptivitate la idei și concepții noi, creativitate, inițiativă, planificare, organizare eficientă a volumului de lucru, mobilizare de sine, lucru în echipă, comunicare eficientă, utilizarea mijloacelor tehnice de birou, lucru cu informația.

7. Atitudini/comportamente: responsabilitate, obiectivitate, exigență, loialitate, modestie, onestitate, disciplinar, corect, tendință spre dezvoltare profesională continuă.

**Cuantumul salariului brut: 14400 lei - 19527 lei**

**Bibliografia în baza căreia vor fi formulate întrebările pentru proba scrisă și interviu la funcția vacantă de consultant superior/consultantă superioară al/a Direcției finanțele în sănătate și protecție socială** **înn cadrul Direcției generale politici bugetare sectoriale**

1. Legea bugetară anuală.
2. Legea finanțelor publice și responsabilității bugetar-fiscale nr.181/2014.
3. Legea nr.397/2003 privind finanțele publice locale.
4. Legea ocrotirii sănătății nr.411/1995.
5. Legea nr.1585/1998 cu privire la asigurarea obligatorie de asistență medicală.
6. Legea nr.1593/2002 cu privire la mărimea, modul și termenele de achitare a primelor de asigurare obligatorie de asistență medicală.
7. Legea fondurilor asigurării obligatorii de asistență medicală anuală.
8. Legea nr.158/2008 cu privire la funcția publică și statutul funcționarului public.
9. Legea nr.25/2008 privind Codul de conduită a funcționarului public.
10. Hotărârea Guvernului nr.594/2002 „Despre aprobarea Regulamentului cu privire la modul de constituire și administrare a fondurilor asigurării obligatorii de asistență medicală”.
11. Ordinul MF nr.124/2023 Setul metodologic privind elaborarea, aprobarea și modificarea bugetului;
12. Ordinul MF nr.208/2015 Clasificația bugetară.