**Coordonat: APROB:**

**Dina ROȘCA Andrian GAVRILIȚĂ**

**Secretară generală a ministerului Ministrul Finanțelor**

**”\_\_\_\_\_\_”\_\_\_\_\_\_\_\_\_2025 ”\_\_\_\_\_\_”\_\_\_\_\_\_\_\_\_\_\_\_2025**

**ANUNȚ**

**cu privire la organizarea concursului repetat pentru ocuparea funcțiilor publice vacante/temporar vacante în cadrul Ministerului Finanțelor**

I**.** În conformitate cu prevederile Regulamentului cu privire la ocuparea funcției publice vacante prin concurs, aprobat prin Hotărârea Guvernului nr.201/2009, Ministerul Finanțelor anunță ***concurs repetat*** pentru ocuparea următoarelor funcții publice vacante și temporar vacante:

1. Consultant/ă principal/ă al/a Direcției finanțele autorităților publice în cadrul Direcției generale politici bugetare sectoriale - 1 funcție vacantă
2. Consultant superior/Consultantă superioară al/a Direcției monitorizarea activelor statului - 1 funcție vacantă.
3. Consultant superior/ Consultantă superioară al/a Secției analiză, strategie și risc în cadrul Direcției generale datoria sectorului public și asistență externă - 1 funcție vacantă.
4. Consultant superior/ Consultantă superioară al/a Secției finanțe în sectorul economic în cadrul Direcției investiții publice și finanțe în sectorul economic- 1 funcție vacantă
5. Consultant/ă principal/ă al/a Direcției finanțe în sănătate și protecție socială în cadrul Direcției generale politici bugetare sectoriale (finanțele în protecție socială) - 1 funcție vacantă
6. Specialist/ă principal/ă al/a Secției contabilitate în cadrul Trezoreriei Regionale Chișinău-bugetul de stat - 3 funcții vacante.
7. Specialist/ă principal/ă al/a Secției deservirea autorităților/instituțiilor bugetare nr.1 în cadrul Trezoreriei Regionale Chișinău-bugetul de stat - 2 funcții vacante.
8. Specialist/ă principal/ă al/a Secției deservirea autorităților/instituțiilor bugetare nr.2 în cadrul Trezoreriei Regionale Chișinău-bugetul de stat -1 funcție vacantă.
9. Specialist/ă principal/ă al/a Serviciului de deservire a programelor de stat în cadrul Trezoreriei Regionale Chișinău - bugetul de stat- 1 funcție vacantă.
10. Specialist/ă principal/ă al/a Serviciului de deservire a proiectelor și entităților nonbugetare din cadrul Direcției Trezoreria Regională Chisinau - bugetul de stat - 1 funcție vacantă.

II**. Condiţiile de bază pentru participare la concurs:**

La o funcţie publică vacantă poate candida persoana care îndeplineşte următoarele condiţii:

a) deţine cetăţenia Republicii Moldova;

b) posedă limba română şi limbile oficiale de comunicare interetnică vorbite în teritoriul respectiv, în limitele stabilite de lege;

c) are capacitate deplină de exerciţiu;

d) nu a împlinit vîrsta de 63 de ani;

e) este aptă, din punct de vedere al stării sănătăţii, pentru exercitarea funcţiei publice, conform certificatului medical, eliberat de instituţia medicală abilitată, dacă pentru funcţia respectivă sînt stabilite cerinţe speciale de sănătate;

f) are studiile superioare absolvite cu diplomă de licenţă sau echivalentă, necesare prevăzute pentru funcţia publică respectivă;

g) în ultimii 5 ani nu a fost destituită dintr-o funcţie publică, conform art.64 alin.(1) lit.a) şi b) din Legea nr.158/2008 cu privire la funcția publică și statutul funcționarului public sau nu i-a încetat contractul individual de muncă pentru motive disciplinare;

h) nu are antecedente penale nestinse pentru infracţiuni săvârşite cu intenţie;

i) nu este privată de dreptul de a ocupa anumite funcţii sau de a exercita o anumită activitate, ca pedeapsă de bază sau complementară, ca urmare a sentinţei judecătoreşti definitive prin care s-a dispus această interdicţie;

j) nu are interdicţia de a ocupa o funcţie publică sau de demnitate publică, ce derivă dintr-un act de constatare al Autorităţii Naţionale de Integritate.

**III.  Persoanele interesate urmează să depună personal/prin poştă/prin e-mail. Dosarul de concurs****, care conţine:**

- formularul de participare (poate fi descărcat aici: <https://mf.gov.md/ro/posturi-vacante>) ;

- copia buletinului de identitate;

- copiile diplomelor de studii (*candidaţii care deţin acte de studii eliberate de instituţiile de învăţămînt acreditate în ţara de provenienţă, urmează să prezinte Certificatul de recunoaştere şi echivalare, act eliberat de către Ministerul Educaţiei, Culturii și Cercetării)* şi ale certificatelor de absolvire a cursurilor de perfecţionare profesională şi/sau de specializare;

- documente ce atestă experienţa profesională (copia carnetului de muncă, certificate privind activitatea profesională, desfăşurată după data de 1 ianuarie 2019 sau alte documente confirmative);

- cazierul judiciar *(cazierul judiciar poate fi înlocuit cu declaraţia pe proprie răspundere, care poate fi descărcată aici:* <https://mf.gov.md/ro/posturi-vacante>) ;

- acordul cu privire la prelucrarea datelor cu caracter personal (*poate fi descărcat aici:* [*https://mf.gov.md/ro/posturi-vacante*](https://mf.gov.md/ro/posturi-vacante)*) .*

- acordul cu privire la exprimarea consimțământului pentru verificare de către autoritățile de integritate (*poate fi descărcat aici:* [*https://mf.gov.md/ro/posturi-vacante*](https://mf.gov.md/ro/posturi-vacante)*) .*

- documentele care atestă prestarea voluntariatului (în cazul în care candidatul consideră necesar).

**IV. Termenul depunere a documentelor pentru participare la concurs este stabilit-**

**04 decembrie 2025, ora 16:30.**

**Candidații pot depune dosarul de participare la concurs,** în format de hîrtie la

adresa poştală: mun. Chişinău, str. C.Tănase, nr.7, biroul nr.103 și bir.114 sau pot expedia dosarul în format electronic la adresa de e-mail: [resurse.umane@mf.gov.md](mailto:resurse.umane@mf.gov.md).

Pentru informații suplimentare contactați reprezentanții Direcției resurse umane:

dna ***Aliona Moisei***, șefă Direcție resurse umane,

telefon de contact 022 262 755 ;

dna ***Aparatu Natalia***, consultantă principală a Direcției resurse umane,

telefon de contact: 022 262 778.

***NOTĂ:*** Copiile documentelor nominalizate pot fi autentificate de notar sau prezentate împreună cu documentele originale pentru verificarea veridicităţii acestora.

În cazul în care dosarul de concurs se depune prin poştă sau e-mail, această prevedere se aplică la data desfăşurării probei scrise a concursului, sub sancţiunea respingerii dosarului de concurs.